Kamu bisa jelasin ke aku soal Mus Mulyadi dalam bahasa jawa?

Mus Mulyadi (). Mus Mulyadi iku salah siji penyanyi keroncong Indonésia. Mus Mulyadi uga éntuk jejuluk si "Buaya Keroncong". Lagu-laguné Mus Mulyadi kang misuwur kaya ta "Kota Sala", "Dinda Bestari", "Telomoyo", "Rama Ana Maling" lan "Jembatan Merah". Mus Mulyadi tau dadi anggota Favourite Band. Bojoné Mus Muyadi uga penyanyi ya iku Helen Sparingga. Saliyané iku, adhike Mus Mulyadi uga dadi penyanyi pop & Jazz Mus Mujiono ing era 80-an.

Sadurungé dadi penyanyi, Mus Mulyadi dadi penyanyi band Irama Puspita kang banjur maleh jenengé dadi Dara Puspita. Mus Mulyadi banjur nggawé grup band kang jenengé Arista Birawa nalika taun 1964. Mus Mulyadi main bas lan ngrangkep dadi vokalis bareng karo Sonata Tanjung. Bareng karo Arista Birawa, Mus Mulyadi nggawé album kang cacahé siji kang diprodhuksi PT Demita Record nalika taun 1965.

Mus Mulyadi lan adhiké kang cacahé telu ninggal Surabaya lan nekat lunga ing Singapura nalika taun 1967. Sawisé tau dadi pengangguran, Mus sinau nggawé lagu lan pungkasané dadi lagu kang judhulé "Sedetik Dibelai Kasih", "Jumpa dan Bahagia", nganti éntuk lagu kang cacahé 10 lagu. Mus Mulyadi banjur nawakaké karya-karyané karo Live Recording Jurong nalika taun 1969. Ing Singapura, Mus Mulyadi bisa éntuk dhuwit kang cacahé 2.800 dollar Singapura kanggo LP (piringan ireng) kang cacahé loro.

Mus Mulyadi kena lelara diabetes kang ndadèkaké dhèwèké kudu njaga pola mangané.